الاحتجاجات فميريكان ما نزلاتش. ما تسوقاش مدن كثيرة لحالة الطوارئ. يمكن دابا تكثار. البارح خرج تقرير الطبيب الشرعي اللي دار التشريح لجمثة جورج فلويد اللي بسبابو شعلات هاد الاجتجاجات. التقرير فيه ان جورج “تصاب بسكتة قلبية رئوية” بعد ما ورك عليه البوليسي الابيض على عقنو وخرجات ديك الجملة الشهيرة “خليني نتنفس”. التقرير فيه ان الشاب “باش مات كان تحت “تأثير مسكّن فنتانيال، وهو من الأفيونيات القوية”. محامي العائلة قال باللي “طبا مستقلين دارو تشريح للجثة وتوصلو باللي الوفاة سباب اختناق بعد ما كان ضغط طويل” اي ان البوليسي اللي كان حاط ركبتو على عنقو هو اللي سبب وفاتو هاد الشي وقع والرئيس الامريكي هدد باش ينزل الجيش لوقف ما سماه “اعمال العنف” ترامب قال باللي غادي يفرض الامن. البارح كثار فنيويورك هجمو على اشهر متاجر ڤايڤ اڤنيو =الشارع الخامس= وداو گاع اللي فيه. 
واش ثورة ولا احتجاج فميريكان. ترامب: ها وذني منكم غادي نزل لارمي باش نوقف العنف والطبيب الشرعي: فلويد مات بسكتة قلبية وكان مبوق وطالع للسما السابعة